A BIZOTTSÁG 192/2008/EK RENDELETE
(2008. február 29.)
az egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Barèges-Gavarnie (OEM) - Hořické trubičky (OJF)) szóló 989/2007/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
A 989/2007/EK bizottsági rendelet (2) kihirdetett szövege tévesen jelöli meg azt a termékosztályt, amelybe a „Barèges-Gavarnie” elnevezésű termék tartozik.
(2)
Következésképpen helyesbíteni kell a 989/2007/EK rendeletet,
ELFOGADTA EZT A RENDELETET:
1. cikk
A 989/2007/EK rendelet mellékletének 1. pontjában az „1.3. termékcsoport - Sajtok” szövegrész helyébe az „1.1. osztály - Friss hús (valamint vágási melléktermék és belsőség)” szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit a 989/2007/EK rendelet hatálybalépésének napjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. február 29-én.